Ma, seun het net winkelsak oor ná hul glo miljoene steel | Netwerk24
Man sterf in plaasaanval in Limpopo
’n Man – vermoedelik ’n bejaarde – is dood en nog ’n jong man is beseer in ’n plaasaanval Woensdagaand naby Tom Burke in Limpopo.
Kommer oor moord in gepatrolleerde gebied
Dit is kommerwekkend ’n plaasbestuurder wreed vermoor en sy vrou glo verkrag is, in ’n gebied wat deur die weermag gepatrolleer word.
Polisie in VS ontken bewerings van trae reaksie
Die polisie in die Vrystaat het vandeesweek ontken dat hulle traag was om op twee misdaadvoorvalle in onderskeidelik Bloemfontein en in Dealesville te reageer.
Smith gooi olie op vuur voor derde toets
Die Kagiso Rabada-kwessie smeul nog op die vooraand van die derde kriekettoets tussen Suid-Afrika en Australië.
Boucher wil beraadslaag as reën kom
Indien reën spel verkort, sal hulle en die Knights, wat ook nog in die wedloop om die meerdagtitel is, straks praat en kyk of hulle nog ’n uitslag kan afdwing, sê Mark Boucher, breier van die Titans se krieketspan.
Cheetahs kies straks twee nr. 10’s in beginspan
Die Cheetahs se span vir Vrydag se Pro14-wedstryd teen die Dragons in Newport, Wallis, kan minstens vyf veranderinge toon, wat ’n nuwe skakelpaar insluit.
Investering kan Tencent se winsmarges knou
Die Chinese internetreus Tencent, waarin Naspers ’n belang van 34% het, sê sy beleggings in inhoud en tegnologie gaan sy winsmarge onder druk plaas.
Wie is die jong Buffett onder julle?
Jong mense wat hul hand wil waag aan aandeleverhandeling kry vanjaar weer ’n beurt danksy die 2018 JSE Investment Challenge van Maart tot September.
Brandgevaar: Ford herroep weer modelle
Dit lyk of die brandgevaarduiwel weer los is by Ford.
In ’n land waar Menseregtedag gister gevier is, dien die Life Esidimeni-skandaal as ’n somber teregwysing dat die beskerming van menseregte in Suid-Afrika nog hopeloos te kort skiet.
Munisipaliteite is die staat se eerste linie van dienslewering en dikwels ook die eerste deur waaraan mense gaan klop wanneer hulle probleme het.
Spring saam met Piet en kie. op dié middernagtrein
Hoe ouer die blues-en-rock-musikant Piet Botha word, hoe moeiliker vind hy dit om “met eenvoud iets gewigtigs oor te dra”.
Wêreldsterre van jazz bied meesterklasse aan by fees
Corinne Bailey Rae, die Britse koningin van soul en kontemporêre R&B, is vanjaar een van die internasionale sterre wat gratis meesterklasse aanbied oor eerskomende naweek se fees. Sy is die wenner van verskeie Grammy- en Mobo-pryse (Music of Black Or
1ste Parys-kunstefees gehou
Die nuwe Parys-kunstefees begin vandeesmaand met die doel om dié Vrystaatse dorp as kunsbestemming te vestig en aan plaaslike kunstenaars groter blootstelling te gee.
Só maak jy ’n tiramisu-koek
Hier is Herman Lensing se weergawe van hierdie ikoniese nagereg.
Ma, seun het net winkelsak oor ná hul glo miljoene steel
Deur Ügen Vos 11 Oktober 2017 21:54
Lynda Bedier en haar seun, Jayson, met hul inhegtenisneming. Agter hulle is André van Wyk van IRS Forensiese Ondersoeke. Foto: Verskaf
’n Vrou en haar seun wat maande lank op vlug was nadat hulle glo R3 768 593,41 verduister het, het met net ’n winkelsak en die klere aan hul lyf in Johannesburg opgedaag.
André van Wyk, senior ondersoeker van IRS Forensiese Ondersoeke, sê Lynda Bedier (56) is Maandag in die kleedkamers van die Karaglen-winkelsentrum in Edenvale betrap en in hegtenis geneem .
IRS het ’n anonieme wenk ontvang dat Bedier en haar seun, Jayson John Brady (21), iemand by die winkelsentrum gaan ontmoet en het hulle daar ingewag.
Die twee is kort daarna met die hulp van die polisie in hegtenis geneem.
Hulle het Woensdag vlugtig in die landdroshof in Germiston verskyn en bly in aanhouding tot 19 Oktober, wanneer hulle om borgtog kan aansoek doen.
Die staat sal die aansoek na verwagting teenstaan, aangesien Bedier ook Britse burgerskap en ’n misdaadgeskiedenis het.
Sy het in ’n stadium twee jaar van ’n sewe jaar lange vonnis vir bedrog in Port Elizabeth uitgedien.
IRS Forensiese Ondersoeke is betrek toe Bedier, ’n finansiële bestuurder by ’n Duitse maatskappy in Johannesburg, se bestuurder op verdagte transaksies ter waarde van ’n paar miljoen rand afgekom en dit bevraagteken het.
Kort hierna het Bedier na bewering nog meer as R1,6 miljoen uit die maatskappy se rekening na haar seun se rekening oorbetaal en saam met hom op die vlug geslaan.
Bedier het na bewering die opsporingstoestel uit haar voertuig laat verwyder en vir ’n tydperk voorgegee sy is siek voordat haar maatskappy-selfoon permanent afgeskakel is.
Sy het na bewering ook met die maatskappy se skootrekenaar verdwyn.
IRS Forensiese Ondersoeke het in Junie beeldmateriaal en foto’s bekom van die ma en seun waar hulle in Port Elizabeth opgemerk is.
“Haar seun het heeltyd vir haar werkgewer gesê sy is baie siek, maar ek vermoed die twee was toe reeds op pad Port Elizabeth toe. Ek dink hulle het die ding fyn beplan,” sê Van Wyk.
Iemand wat beeldmateriaal van haar gesien het, het haar gevra of hy haar dalk van Johannesburg af ken. Sy en haar seun het binne ’n uur uit die gastehuis geboek.
Volgens Van Wyk het Bedier in Port Elizabeth onder die skuilnaam Sally Brady by die Beachwalk-gastehuis ingeboek.
“Iemand wat beeldmateriaal van haar gesien het, het haar gevra of hy haar dalk van Johannesburg af ken. Sy en haar seun het binne ’n uur uit die gastehuis geboek,” sê Van Wyk.
Bedier en Brady het Saterdagaand laat met ’n bus Johannesburg toe gekom, albei glo sonder ’n sent op hul naam. Brady se rekening, wat na bewering vir die bedrog gebruik is, is intussen bevries maar daar is glo net meer as ’n miljoen rand in die rekening oor.
Waar die res van die geld heen is, sal die hof moet uitpluis.
Pasop vir foppers met blink klippies
Korrektiewe toesig vir vrou wat van werkgewer steel
Facebook gedagvaar oor 50 miljoen se inligting
Duur grond in Australië buite bereik vir meeste SA boere
Makhura moet waai oor Life Esidimeni-tragedie – DA